
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2128 

4 Αυγούστου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός και εξειδίκευση της έννοιας, των κριτη¬ 
ρίων και του περιεχομένου του ευλόγου του αιτή¬ 
ματος στο πλαίσιο της καθολικής υπηρεσίας. 1 

Τροποποίηση της με αριθμό Τ/6736/2003 (Β' 929) 
απόφασης του Υπουργού Ανάπτυξης με τον τίτ¬ 
λο «Κανονισμός Διοικητικού Ελέγχου και Εποπτεί- 

ας της Λειτουργίας των Καζίνο. 2 

Μεταβίβαση αρμοδιοτήτων στον Πρόεδρο της 
Ε.Ε.Ε.Π, με παράλληλη άσκηση, σύμφωνα με τις 
διατάξεις της παραγράφου 8 του άρθρου 23 του 
Ν. 4141/2013 (Α' 81), όπως ισχύει. 3 


ΑΠΟΦΑΣΕΙ Σ 

Αριθμ. οικ.: 44871/988 (1) 


Καθορισμός και εξειδίκευση της έννοιας, των κριτηρί¬ 
ων και του περιεχομένου του ευλόγου του αιτήμα¬ 
τος στο πλαίσιο της καθολικής υπηρεσίας. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α. του άρθρου 57 του Ν. 4070/2012 (Α'/82), «Ρυθμίσεις 
Ηλεκτρονικών Επικοινωνιών, Μεταφορών, ΔημοσίωνΈρ- 
γων και άλλες διατάξεις», όπως ισχύει, 

β. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κωδικο- 
ποιήθηκε με το άρθρο πρώτο του π.δ. 63/2005 (Α798), 

γ. του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (Α'/263), όπως ισχύει. 

2. Την υπουργική απόφαση με αριθμό 44035/1626/ 
1-08-2007 «Καθορισμός περιεχομένου Καθολικής Υπη¬ 
ρεσίας» (ΦΕΚ 1481 /Β/16-8-2007). 

3. Την κοινή υπουργική απόφαση των Υπουργών Οικο¬ 
νομίας και Οικονομικών και Μεταφορών και Επικοινω¬ 
νιών με αριθμό 44365/1631/9-8-2007 «Εξασφάλιση προ¬ 
σιτών τιμολογίων στα πλαίσια παροχής της Καθολικής 
Υπηρεσίας» (ΦΕΚ 1618/Β717-8-2007). 


4. Την κοινή υπουργική απόφαση των Υπουργών Οικο¬ 
νομίας και Οικονομικών και Μεταφορών και Επικοινωνι¬ 
ών με αριθμό 31923/1135/24-5-2007 «Καθορισμός διαδι¬ 
κασίας επιμερισμού του Καθαρού Κόστους Καθολικής 
Υπηρεσίας και αποζημίωσης του παρόχου Καθολικής 
Υπηρεσίας (καθορισμένη επιχείρηση)» (ΦΕΚ 876/Β7 
5-6-2007). 

5. Την υπ’ αριθμ. 714/005/10-4-2014 εισήγηση της Εθνικής 
Επιτροπής Τηλεπικοινωνιών και Ταχυδρομείων (ΕΕΤΤ). 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Περιεχόμενο/ πεδίο εφαρμογής 

Με την παρούσα απόφαση καθορίζεται και εξειδι¬ 
κεύεται η έννοια, τα κριτήρια και το περιεχόμενο του 
ευλόγου του αιτήματος για την παροχή πρόσβασης σε 
σταθερή θέση και την παροχή υπηρεσιών στο πλαίσιο 
της καθολικής υπηρεσίας, σύμφωνα με την παράγραφο 
1 του άρθρου 57 του Ν. 4070/2012. 

Αρθρο 2 

Ορισμοί 

1. Στο πλαίσιο της παρούσας ισχύουν οι κάτωθι ορι¬ 
σμοί: 

Υπόχρεος πάροχος: Η επιχείρηση η οποία υπέχει την 
υποχρέωση παροχής πρόσβασης σε σταθερές θέσεις 
με το δημόσιο δίκτυο επικοινωνιών στο πλαίσιο της Κα¬ 
θολικής Υπηρεσίας και η επιχείρηση η οποία υπέχει την 
υποχρέωση παροχής τηλεφωνικών υπηρεσιών στους 
τελικούς χρήστες στο πλαίσιο της Καθολικής Υπηρε¬ 
σίας, ύστερα από σχετική απόφαση ορισμού της από 
την ΕΕΤΤ, σύμφωνα με το Ν. 4070/2012 και τη σχετική 
δευτερογενή νομοθεσία. 

Σημείο σύνδεσης: Το σημείο για το οποίο ο τελικός 
χρήστης αιτείται την πρόσβαση στο δημόσιο τηλεφω¬ 
νικό δίκτυο. 

2. Επιπλέον, για την εφαρμογή της παρούσας Από¬ 
φασης, οι χρησιμοποιούμενοι όροι έχουν την έννοια 
που τους αποδίδεται στο Ν. 4070/2012. Σε περίπτωση 
που δεν ορίζονται εκεί, ερμηνεύονται σύμφωνα με το 
δευτερογενές δίκαιο της Ευρωπαϊκής Ένωσης. 

Άρθρο 3 

Εύλογο αίτημα για παροχή σύνδεσης σε σταθερές 
θέσεις με το δημόσιο δίκτυο επικοινωνιών 

1. Η επιχείρηση η οποία υπέχει υποχρέωση παροχής 
πρόσβασης σε σταθερές θέσεις με το δημόσιο δίκτυο 
επικοινωνιών στο πλαίσιο της Καθολικής Υπηρεσίας, 
οφείλει να ικανοποιεί όλα τα αιτήματα πρόσβασης σε 
σταθερές θέσεις στο δημόσιο δίκτυο επικοινωνιών, χω¬ 
ρίς επιβάρυνση του τελικού χρήστη, εφόσον: 

α) στην περίπτωση ενσύρματου δημοσίου δικτύου επι¬ 
κοινωνιών, το σημείο για το οποίο αιτείται η πρόσβαση 
βρίσκεται σε απόσταση έως 200 μέτρα (επί δημοσίου 
δρόμου ή μέσα από ιδιοκτησία του αιτούντος την πρό¬ 
σβαση) από το πλησιέστερο κυτίο διανομής (ΒΟΧ) του 
δημοσίου δικτύου επικοινωνιών του υπόχρεου παρόχου, 

ή 

β) στην περίπτωση ασύρματου δημοσίου δικτύου επι¬ 
κοινωνιών, το σημείο για το οποίο αιτείται η πρόσβαση 
βρίσκεται εντός της περιοχής κάλυψης του δικτύου, ή 

β) το προϋπολογιζόμενο Ανώτατο Κόστος Υλοποίησης 
(ΑΚΥ) της σύνδεσης (ενσύρματης ή ασύρματης) του ση¬ 
μείου πρόσβασης στο δημόσιο δίκτυο επικοινωνιών δεν 
υπερβαίνει το ανώτατο ποσό των χιλίων εννιακοσίων 
(1.900,00) ευρώ πλέον ΦΠΑ. Το μέγεθος αυτό ισχύει για 
το έτος δημοσίευσης της παρούσας και κάθε επόμενο 
έτος αναπροσαρμόζεται με τον ετήσιο πληθωρισμό του 
προηγούμενου έτους. Για την ετήσια αναπροσαρμογή 
του ΑΚΥ μπορεί να χρησιμοποιηθεί ο ακόλουθος τύπος: 

ΑΚΥ(11)=ΑΚΥ(Ι1-1)*(1+Πληθωρισμός (11-1)) 

όπου: 

11: Το έτος το οποίο αφορά η αναπροσαρμογή του 
ΑΚΥ 

ΑΚΥ (11-1): Το ΑΚΥ για το έτος ΐΐ-1 

Πληθωρισμός (11-1): Ο πληθωρισμός όπως δημοσιοποι¬ 
είται από την Ελληνική Στατιστική Αρχή για το έτος 11-1. 

2. Σε περίπτωση επέκτασης δικτύου σε οικισμό που 
εμπίπτει στις διατάξεις του άρθρου 2 του Π.Δ. 24.4/ 
3.5.1985 οι οποίες αφορούν στον καθορισμό ορίων και 
στην πολεοδόμηση οικισμών μέχρι δύο χιλιάδων (2.000) 
κατοίκων, η επέκταση του δικτύου γίνεται χωρίς επι¬ 
πλέον επιβάρυνση του αιτούντος εφόσον ο υπόχρεος 
πάροχος κληθεί να προσφέρει πρόσβαση σε τουλάχι¬ 
στον δέκα (10) εκκρεμείς αιτήσεις ανά 0,1 Κπι2. 

3. Σε περίπτωση που δεν ικανοποιούνται τα κριτήρια 
των παραγράφων 1 και 2, ο υπόχρεος πάροχος οφείλει 
να ενημερώσει τον τελικό χρήστη για τα ακόλουθα: 

α) Κόστος υλοποίησης αιτήματος (συνολικό κόστος 
υλοποίησης, εύληπτη περιγραφή, καθώς και λεπτομε¬ 
ρή ανάλυσή του στις επιμέρους εργασίες υλοποίησης) 
με όλες τις δυνατές εναλλακτικές τεχνικές λύσεις που 
υποστηρίζει ο πάροχος (όπως για παράδειγμα επέκταση 
ενσύρματου δικτύου εναέριου ή υπόγειου, εγκατάσταση 
ασύρματης ζεύξης, παροχή σύνδεσης μέσω ασύρματου 
δικτύου πρόσβασης), δεσμευτικό για τον πάροχο χρο¬ 
νοδιάγραμμα υλοποίησης ανά προτεινόμενη τεχνική 
λύση, παρεχόμενη ποιότητα υπηρεσιών ανά προτεινό- 
μενη τεχνική λύση. Μία τουλάχιστον από τις εναλλακτι¬ 
κές λύσεις πρέπει να υποστηρίζει όλες τις απαιτήσεις 
ποιότητας της καθολικής υπηρεσίας. 

β) Σε περίπτωση που η παροχή σύνδεσης δεν είναι 
τεχνικά εφικτή, αιτιολόγηση της μη εφικτότητας της 
υλοποίησης της σύνδεσης. 


γ) Λειτουργία δημόσιου δικτύου επικοινωνιών άλλου 
παρόχου διαφορετικού από τον υπόχρεο πάροχο που 
μπορεί να εξυπηρετήσει το σημείο για το οποίο υπο¬ 
βάλλεται αίτημα σύνδεσης και προσφέρει τις υπηρεσίες 
τηλεφωνίας για όλα τα προφίλ χρήσης που ορίζονται 
στο Παράρτημα της παρούσας, σε συνολική μηνιαία 
χρέωση χρήστη ίση ή μικρότερη από τη χρέωση του 
παρόχου Καθολικής Υπηρεσίας. 

δ) Δυνατότητα προσφυγής στην ΕΕΤΤ σε περίπτωση 
διαφωνίας ή μη τήρησης των συμφωνηθέντων. 

Στην περίπτωση που νέοι συνδρομητές, εντός περι¬ 
όδου τριετίας, επωφεληθούν της επέκτασης που πε- 
ριγράφηκε στο σημείο (α) ανωτέρω και η επιλεχθείσα 
λύση είναι η πλέον οικονομικά συμφέρουσα που δια¬ 
σφαλίζει τις ελάχιστες απαιτήσεις Καθολικής Υπηρεσί¬ 
ας, τότε ο υπόχρεος πάροχος επιμερίζει αναλογικά και 
ισομερώς σε κάθε νέο συνδρομητή το αρχικό κόστος 
ανάπτυξης. Αντίστοιχα, ο υπόχρεος πάροχος οφείλει 
να πιστώνει τους λογαριασμούς του πρώτου και όσων 
συνδρομητών έχουν ήδη επιβαρυνθεί με αυτό, ώστε 
το κόστος να επιμερίζεται, τελικά, ισομερώς σε όλους 
τους συνδρομητές. 

Σε περίπτωση που η επιλεχθείσα λύση δεν είναι η 
πλέον οικονομικά συμφέρουσα που διασφαλίζει τις 
ελάχιστες απαιτήσεις Καθολικής Υπηρεσίας, τότε οι 
νέοι συνδρομητές επιβαρύνονται μόνο με το κόστος 
που έχει η πλέον οικονομικά συμφέρουσα λύση, ενώ το 
επιπλέον κόστος βαρύνει αποκλειστικά τον συνδρομητή 
που επέλεξε την συγκεκριμένη λύση. 

4. Ο υπόχρεος πάροχος υποχρεούται να ικανοποιήσει 
το αίτημα εντός του συμφωνηθέντος χρονοδιαγράμμα¬ 
τος αναλαμβάνοντας κόστος σύνδεσης μέχρι του ποσού 
των χιλίων εννιακοσίων (1.900,00) ευρώ, για την τεχνική 
λύση που έχει επιλέξει ο τελικός χρήστης και υπό την 
προϋπόθεση ότι ο τελικός χρήστης έχει εγγράφως απο¬ 
δεχτεί να επιβαρυνθεί με το υπολειπόμενο κόστος σύν¬ 
δεσης, σύμφωνα με συγκεκριμένο, συμφωνηθέν μεταξύ 
των δύο μερών, σχήμα πληρωμών, βάσει του οποίου η 
τελευταία δόση για την εξόφληση θα γίνεται μετά την 
υλοποίηση της σύνδεσης από τον υπόχρεο πάροχο, 
εφόσον συντρέχουν σωρευτικά τα παρακάτω: 

α) Δεν ικανοποιούνται τα κριτήρια των παραγράφων 
1 και 2. 

β) Δεν υπάρχει δημόσιο δίκτυο επικοινωνιών (ενσύρ¬ 
ματο ή ασύρματο) άλλου παρόχου διαφορετικού από 
τον υπόχρεο πάροχο, που μπορεί να εξυπηρετήσει το 
σημείο για το οποίο υποβάλλεται αίτημα σύνδεσης 
παρέχοντας πρόσβαση που επιτρέπει την υποστήριξη 
τηλεφωνικών κλήσεων, τηλεομοιοτυπιών υπηρεσιών 
και υπηρεσιών δεδομένων. 

Στην περίπτωση που λειτουργεί δημόσιο δίκτυο επι¬ 
κοινωνιών άλλου παρόχου διαφορετικού από τον υπό¬ 
χρεο πάροχο που μπορεί να εξυπηρετήσει το σημείο για 
το οποίο υποβάλλεται αίτημα σύνδεσης, προκειμένου ο 
υπόχρεος πάροχος να μην είναι υποχρεωμένος να υλο¬ 
ποιήσει το αίτημα πρόσβασης του νέου τελικού χρήστη, 
πρέπει ο πάροχος που λειτουργεί ήδη δημόσιο δίκτυο 
να προσφέρει τις υπηρεσίες τηλεφωνίας για τα προφίλ 
χρήσης που ορίζονται στο Παράρτημα της παρούσας, 
σε συνολική μηνιαία χρέωση ίση ή μικρότερη από τη 
χρέωση του παρόχου Καθολικής Υπηρεσίας. 

γ) Υπάρχει δυνατότητα ικανοποίησης του αιτήματος 
πρόσβασης. 

Σε περίπτωση αιτημάτων πρόσβασης στο δημόσιο 
τηλεφωνικό δίκτυο που αφορούν στην ίδια περιοχή και 
υποβάλλονται μαζικά στον υπόχρεο πάροχο, τα εν λόγω 
αιτήματα εξετάζονται ενιαία και το κόστος σύνδεσης 
που βαρύνει τους τελικούς χρήστες, επιμερίζεται ισό¬ 
ποσα μεταξύ αυτών. 

5. Οι πάροχοι κοινοποιούν στον υπόχρεο πάροχο και 
στην ΕΕΤΤ αναλυτικό κατάλογο αναφορικά με τις υπη¬ 
ρεσίες τηλεφωνίας που διαθέτουν, οι οποίες έχουν συ¬ 
νολική μηνιαία χρέωση ίση ή μικρότερη από τη χρέωση 
του υπόχρεου παρόχου για τα προφίλ που ορίζονται 
στο Παράρτημα της παρούσας, σύμφωνα με το εδάφιο 
4β ανωτέρω. Ο κατάλογος οφείλει να ενημερώνεται 
άμεσα σε περιπτώσεις αλλαγών, με ευθύνη των παρο¬ 
χών, καθώς και να περιλαμβάνει πληροφόρηση ανα¬ 
φορικά με τις ευρύτερες γεωγραφικές περιοχές στις 
οποίες παρέχονται οι υπηρεσίες τηλεφωνίας. Οι ως άνω 
πληροφορίες διατίθενται στην ιστοσελίδα της ΕΕΤΤ για 
ενημέρωση των τελικών χρηστών. Ο υπόχρεος πάροχος 
οφείλει να ενημερώνει τους τελικούς χρήστες αναφο¬ 
ρικά με τις εναλλακτικές δυνατότητες πρόσβασης σε 
δίκτυα άλλων παροχών σύμφωνα με την παράγραφο 
3, σημείο γ. 

6. Η παρεχόμενη σύνδεση πρέπει να επιτρέπει την 
υποστήριξη τηλεφωνικών κλήσεων, τηλεομοιοτυπιών 
υπηρεσιών και υπηρεσιών δεδομένων. Η παρεχόμενη 
σύνδεση μπορεί να υποστηρίζει μέρος αυτών, στις πε¬ 
ριπτώσεις όπου δεν ικανοποιούνται τα κριτήρια των 
παραγράφων 1 και 2, υπό την προϋπόθεση ότι ο αϊτών 
συναινεί εγγράφως. 

7. Οι ανωτέρω ρυθμίσεις εφαρμόζονται σε όλες τις 
περιπτώσεις υποβολής αιτήματος σύνδεσης στο δημό¬ 
σιο τηλεφωνικό δίκτυο είτε αυτό αφορά νέα σύνδεση 
είτε μεταφορά σύνδεσης. Επίσης εφαρμόζονται και σε 
περιπτώσεις όπου μία υφιστάμενη σύνδεση καθίστα¬ 
ται αδύνατη λόγω τεχνικών ή άλλων προβλημάτων και 
υπάρχει δυνατότητα πρόσβασης στο δημόσιο τηλεφω¬ 
νικό δίκτυο μέσω εναλλακτικού δικτύου άλλου παρόχου. 

8. Στις περιπτώσεις που υφιστάμενη σύνδεση καθίστα¬ 
ται αδύνατη λόγω τεχνικών ή άλλων προβλημάτων και 
υπάρχει δυνατότητα πρόσβασης στο δημόσιο τηλεφω¬ 
νικό δίκτυο μέσω εναλλακτικού δικτύου άλλου παρόχου, 
ο υπόχρεος πάροχος οφείλει: 

- να ενημερώνει τον συνδρομητή ότι η παροχή σύν¬ 
δεσης δεν είναι τεχνικά εφικτή, αιτιολογώντας τη μη 
εφικτότητα, 

- να ενημερώνει το συνδρομητή για την ύπαρξη δημό¬ 
σιου δικτύου επικοινωνιών άλλου παρόχου που δύναται 
να εξυπηρετήσει το σημείο για το οποίο μία υφιστάμενη 
σύνδεση καθίσταται αδύνατη, ή 

- να παρέχει νέα σύνδεση με το δημόσιο δίκτυο επικοι¬ 
νωνιών η οποία θα υποστηρίζει μέρος των δυνατοτήτων 
που προβλέπονται στο πλαίσιο της Καθολικής Υπηρε¬ 
σίας, με την έγγραφη συναίνεση του τελικού χρήστη. 
Στην περίπτωση αυτή το κόστος νέας σύνδεσης βαρύνει 
τον υπόχρεο πάροχο Καθολικής Υπηρεσίας και δε θα 


επέλθει διακοπή της υπηρεσίας για διάστημα μεγαλύ¬ 
τερο των τριών ημερών. 

Σε κάθε περίπτωση, ο υπόχρεος πάροχος δε θα κα¬ 
ταργεί τη σύνδεση του τελικού χρήστη εφόσον δεν 
παρέλθει χρονικό διάστημα τουλάχιστον έξι (6) μηνών 
από την ανωτέρω ενημέρωση. 

Άρθρο 4 

Εύλογο αίτημα παροχής τηλεφωνικών υπηρεσιών 
στο πλαίσιο της καθολικής υπηρεσίας 

1. Η επιχείρηση η οποία υπέχει υποχρέωση παρο¬ 
χής τηλεφωνικών υπηρεσιών στους τελικούς χρή¬ 
στες στο πλαίσιο της Καθολικής Υπηρεσίας επιτρέ¬ 
πει τη δημιουργία και λήψη εθνικών (κατ’ ελάχιστο 
τοπικών κλήσεων, υπεραστικών κλήσεων, κλήσεων 
σε προς αριθμούς κινητής τηλεφωνίας, κλήσεων σε 
σύντομους κωδικούς) και διεθνών κλήσεων. Για την 
παροχή των ως άνω υπηρεσιών ο υπόχρεος πάρο¬ 
χος εφαρμόζει τα οριζόμενα στην κοινή υπουργική 
απόφαση υπ’ αριθμ. 44365/1631/ 9-8-2007 «Εξασφάλι¬ 
ση προσιτών τιμολογίων στο πλαίσια παροχής της 
Καθολικής Υπηρεσίας» (ΦΕΚ 1618/Β717-8-2007), ως 
εκάστοτε ισχύει. 

2. Σε περιπτώσεις που η σύνδεση στο δημόσιο δί¬ 
κτυο επικοινωνιών έχει υλοποιηθεί κατόπιν τεχνικής 
λύσης που έχει επιλέξει ο τελικός χρήστης, σύμφω¬ 
να με την παράγραφο 3 του άρθρου 3, δύναται να 
υποστηρίζεται μέρος των υπηρεσιών τηλεφωνικών 
κλήσεων, τηλεομοιοτυπιών υπηρεσιών και υπηρεσιών 
δεδομένων ανά περίπτωση ανάλογα με την συμφωνία 
του τελικού χρήστη. 

Άρθρο 5 

Τεχνική υλοποίηση σύνδεσης 

Ο τρόπος παροχής της υπηρεσίας πρόσβασης σε στα¬ 
θερό σημείο ακολουθεί την αρχή της τεχνολογικής ου¬ 
δετερότητας. Με την επιφύλαξη της παραγράφου 4 του 
άρθρου 3, ο πάροχος μπορεί να επιλέγει το βέλτιστο 
τεχνολογικά και οικονομικά τρόπο για την παροχή της 
υπηρεσίας πρόσβασης και υπηρεσιών, εφόσον καλύπτο¬ 
νται οι απαιτήσεις για την ποιότητα της παροχής της 
καθολικής υπηρεσίας. 

Άρθρο 6 

Διαφωνία ως προς το εύλογο αιτήματος 

Σε περίπτωση διαφωνίας ως προς το εύλογο αιτή¬ 
ματος σύνδεσης στο σταθερό τηλεφωνικό δίκτυο και 
πρόσβασης σε δημόσιες τηλεφωνικές υπηρεσίες μεταξύ 
του αιτούντα και του υπόχρεου παρόχου, ο αϊτών δύ- 
ναται να προσφύγει στην ΕΕΤΤ, η οποία εξετάζει εάν 
συντρέχει περίπτωση παράβασης των υποχρεώσεων 
για την παροχή καθολικής υπηρεσίας εκ μέρους του 
παρόχου, σύμφωνα με την κείμενη νομοθεσία και εκδίδει 
σχετική απόφαση. 

Άρθρο 7 

Προσάρτηση Παραρτημάτων 

Προσαρτάται στην παρούσα απόφαση, ως αναπόσπα¬ 
στο μέρος αυτής, το παρακάτω παράρτημα: 

Παράρτημα 

Μέρος Α. Προφίλ Χρήσης 

Γ ια τις ανάγκες της παρούσας απόφασης χρησιμο¬ 
ποιούνται τα παρακάτω προφίλ χρήσης: 

Πίνακας Λ: Πλήθος κλήσεων και λεπτά κλήσεων ανά κατηγορία προορισμού και προφίλ χρήσης 


Προφίλ Χρήσης 

Πλήθος 

Κλήσεων 

Λεπτά Κλήσεων 

Αστικά 

Υπεραστικά 

Σταθερά 

Κινητά 

Διεθνή 

Προφίλ Χρήσης 1 

20 

36,0 

19,5 

55,5 

4,6 

2,2 

Προφίλ Χρήσης 2 

60 

105,0 

45,2 

150,2 

25,3 

14,1 

Προφίλ Χρήσης 3 

140 

298,3 

125,6 

424,0 

63,4 

32,6 

Προφίλ Χρήσης 4 

420 

1368,7 

474,4 

1843,0 

69,6 

55,8 

Προφίλ Χρήσης 5 

104 

195,8 

84,2 

280,0 

34,0 

15,0 


Πίνακας Β: Λεπτά κλήσεων σε εθνικούς αστικούς προορισμούς σταθερής τηλεφωνίας ανά χρονική ζώνη κλήσης 
και ανά προφίλ χρήσης 


Προφίλ Χρήσης 

Αστικά 

Προ Μεσημβρίας 

Μετά Μεσημβρίας 

Σαββατοκύριακο 

Προφίλ Χρήσης 1 

16,8 

12,2 

7,0 

Προφίλ Χρήσης 2 

56.2 

30.1 

18.8 

Προφίλ Χρήσης 3 

130.9 

101.3 

66.1 

Προφίλ Χρήσης 4 

574,0 

430,5 

364,2 

Προφίλ Χρήσης 5 

104,7 

56.1 

35.0 


Πίνακας Γ: Λεπτά κλήσεων σε εθνικούς υπεραστικούς προορισμούς σταθερής τηλεφωνίας ανά χρονική ζώνη 
κλήσης και ανά προφίλ χρήσης 


Προφίλ Χρήσης 

Υπεραστικά 

Ημέρα 

Βράδυ 

Σαββατοκύριακο 

Προφίλ Χρήσης 1 

8,5 

6,3 

4,8 

Προφίλ Χρήσης 2 

22,1 

12,7 

10,4 

Προφίλ Χρήσης 3 

51,3 

41,5 

32,8 

Προφίλ Χρήσης 4 

196,8 

150,4 

127,2 

Προφίλ Χρήσης 5 

41,3 

23,6 

19,3 


Πίνακας Δ: Λεπτά κλήσεων σε εθνικούς προορισμούς κινητης τηλεφωνίας ανα χρονική ζώνη κλήσής και ανα 
προφίλ χρήσης 


Προφίλ Χρήσης 

Κινητά 

Ημέρα 

Βράδυ 

Σαββατοκύριακο 

Προφίλ Χρήσης 1 

2,3 

2,0 

1.3 

Προφίλ Χρήσης 2 

13.6 

6.7 

5.0 

Προφίλ Χρήσης 3 

25,2 

20,0 

18,3 

Προφίλ Χρήσης 4 

27,8 

20,9 

20,9 

Προφίλ Χρήσης 5 

18.3 

8,9 

67 


Πίνακας Ε: Λεπτά κλήσεων σε διεθνείς προορισμούς ανά χρονική ζώνη κλήσης και ανά προφίλ χρήσης 


Προφίλ Χρήσης 

Διεθνή 

Ώρες Αιχμής 

Ώρες Μη Αιχμής 

Προφίλ Χρήσης 1 

0,8 

1,4 

Προφίλ Χρήσης 2 

5,0 

9,1 

Προφίλ Χρήσης 3 

12,4 

20,2 

Προφίλ Χρήσης 4 

19,7 

36,1 

Προφίλ Χρήσης 5 

5,3 

9,7 

Μέρος Β. Μεθοδολογία Σύγκρισης 

Με βάση το λιανικό τιμολόγιο (τιμές τιμοκαταλόγου συμπεριλαμβανομένου Φ.Π.Α.) του υπόχρεου παρόχου 
καθολικής υπηρεσίας προκύπτει η Λιανική Τιμή Σύγκρισης για καθένα από τα προφίλ χρήσης. 

Για τη σύγκριση του κόστους της παροχής των σχετικών υπηρεσιών μεταξύ του υπόχρεου παρόχου Καθολικής 
Υπηρεσίας και του παρόχου λειτουργούντα δίκτυο επικοινωνιών στην περιοχή που εξυπηρετεί το σημείο για το 
οποίο υποβάλλεται αίτημα σύνδεσης, ακολουθείται η εξής μεθοδολογία: 

1. Υπολογίζεται η Λιανική Τιμή Σύγκρισης (ΛΤΣ) ανά προφίλ χρήσης και ο έλεγχος γίνεται για κάθε προφίλ χρήσης. 

2. Χρησιμοποιούνται ως μεταβλητές ελέγχου για τον υπολογισμό του κόστους για κάθε προφίλ χρήσης τα 
μεγέθη που περιλαμβάνονται στους πίνακες Λ έως Ε. Στην σύγκριση δεν υπεισέρχεται κάποιο στοιχείου μη 
επαναλαμβανόμενου κόστους, όπως το τέλος ενεργοποίησης σύνδεσης. 

3. Για τις διεθνείς κλήσεις λαμβάνεται υπόψη η χρέωση στη ζώνη που περιλαμβάνει την πλειοψηφία των χωρών 
της Ευρωπαϊκής Ένωσης. 

4. Για την σύγκριση χρησιμοποιείται κατάλληλα συμπληρωμένος ο Πίνακας ΣΤ, για τα υπό σύγκριση προγράμ¬ 
ματα για κάθε προφίλ χρήσης. Το υπό εξέταση πρόγραμμα ικανοποιεί τις προϋποθέσεις αντικατάστασης της 
παρεχόμενης υπηρεσίας από τον υπόχρεο πάροχο Καθολικής Υπηρεσία εάν για όλα τα προφίλ χρήσης ισχύει η 
σχέση ΛΤΣ >Ε, όπου το μέγεθος Ε υπολογίζεται σύμφωνα με τον Πίνακα ΣΤ. 

5. Σε περιπτώσεις όπου στο πλαίσιο της Καθολικής Υπηρεσίας παρέχονται ειδικές τιμολογιακές εκπτώσεις 
για ειδικές κατηγορίες καταναλωτών αυτές πρέπει να λαμβάνονται υπόψη κατά τον υπολογισμό της Λιανικής 
Τιμής Σύγκρισης. 

Πίνακας ΣΤ: Δομή ελέγχου σύγκρισης τιμής 



Εξεταζόμενο 

Πρόγραμμα 


Στοιχεία 
από Προφίλ 
Χρήσης 

Κατηγορία Μεταβλητής 

Τιμή Μεταβλητής 

Κατηγορία 

Μεταβλητής 

Τιμή 

Μεταβλητής 

Ελάχιστη Μηνιαία Τιμή (Πάγιο) 

Λ 


Προπληρωμένος Χρόνος Ομιλίας προς εθνι¬ 
κούς προορισμούς σταθερής τηλεφωνίας (σε 
λεπτά) που περιλαμβάνεται στην ελάχιστη 
μηνιαία τιμή 

Β1 

Λεπτά Ομιλίας 
προς Σταθερά 
στο υπό εξέταση 
Προφίλ Χρήσης 

Δ1 

Προπληρωμένος Χρόνος Ομιλίας προς εθνι¬ 
κούς προορισμούς κινητής τηλεφωνίας (σε 
λεπτά) που περιλαμβάνεται στην ελάχιστη 
μηνιαία τιμή 

Β2 

Λεπτά Ομιλίας 
προς Κινητά στο 
υπό εξέταση 
Προφίλ Χρήσης 

Δ2 

Προπληρωμένος Χρόνος Ομιλίας προς διε¬ 
θνείς προορισμούς (σε λεπτά) που περιλαμβά¬ 
νεται στην ελάχιστη μηνιαία τιμή 

Β3 

Λεπτά Ομιλίας 
προς Διεθνή στο 
υπό εξέταση 
Προφίλ Χρήσης 

Δ3 

Υπόλοιπο χρόνου μετά την αφαίρεση του 
προπληρωμένου χρόνου ομιλίας προς εθνι¬ 
κούς προορισμούς σταθερής τηλεφωνίας (σε 
λεπτά) που περιλαμβάνεται στην ελάχιστη 
μηνιαία τιμή 

Χ1=Δ1-Β1, ΑΝ 

Χ1>0 ΑΛΛΙΩΣ 0 



Υπόλοιπο χρόνου μετά την αφαίρεση του προ¬ 
πληρωμένου χρόνου ομιλίας προς εθνικούς 
προορισμούς κινητής τηλεφωνίας (σε λεπτά) 
που περιλαμβάνεται στην ελάχιστη μηνιαία 
τιμή 

Χ2=Δ2-Β2, ΑΝ 

Χ2>0 ΑΛΛΙΩΣ 0 



Υπόλοιπο χρόνου μετά την αφαίρεση του 
προπληρωμένου χρόνου ομιλίας προς διεθνείς 
προορισμούς (σε λεπτά) που περιλαμβάνεται 
στην ελάχιστη μηνιαία τιμή 

Χ3=Δ3-Β3, ΑΝ 

Χ3>0 ΑΛΛΙΩΣ 0 



Χρέωση ανά λεπτό για κλήσεις προς εθνικούς 
προορισμούς σταθερής τηλεφωνίας 

Γ1 



Χρέωση ανά λεπτό για κλήσεις προς εθνικούς 
προορισμούς κινητής τηλεφωνίας 

Γ2 

Χρέωση ανά λεπτό προς διεθνείς προορι¬ 
σμούς 

Γ3 


Εάν το υπό εξέταση πακέτο είναι σταθερής 
τηλεφωνίας τότε το τελικό μέγεθος προς 
σύγκριση δίνεται από τον τύπο στη διπλανή 
στήλη. 

Ε=Α+Χ1*Γ1+Χ2*Γ2+Χ3*Γ3 


Εάν το υπό εξέταση πακέτο είναι κινητής 
τηλεφωνίας τότε το τελικό μέγεθος προς 
σύγκριση δίνεται από τον τύπο στη διπλανή 
στήλη. 

Ε=[(Ε/(1+ΦΠΑ))* 
(1+ΚΛΙΜΑΚΙΟ ΤΕΛΟΥΣ 
ΣΥΝ/ΤΩΝ ΚΤ)]*(1+ΦΠΑ) 


Λιανική Τιμή Σύγκρισης ανά προφίλ χρήσης 

ΛΤΣ 


Το υπό εξέταση πρόγραμμα ικανοποιεί τις 
προϋποθέσεις αντικατάστασης της παρεχό¬ 
μενης υπηρεσίας από τον υπόχρεο πάροχο 
Καθολικής Υπηρεσίας για το συγκεκριμένο 
προφίλ Χρήσης εφόσον η Λιανική Τιμή Σύγκρι¬ 
σης του προφίλ Χρήσης είναι μεγαλύτερη ή 
ίση από το μέγεθος Ε: 

ΛΤΣ >Ε 

ΝΑΙ/ΟΧΙ 



Αρθρο 8 
Έναρξη Ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Παπάγου, 24 Ιουλίου 2014 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 
-♦- 


Αριθμ. απόφ. 117/6/23.07.2014 (2) 

Τροποποίηση της με αριθμό Τ/6736/2003 (Β' 929) από¬ 
φασης του Υπουργού Ανάπτυξης με τον τίτλο «Κα¬ 
νονισμός Διοικητικού Ελέγχου και Εποπτείας της 
Λειτουργίας των Καζίνο. 

Η ΕΠΙΤΡΟΠΗ 

ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ (Ε.Ε.Ε.Π.) 

Έχοντας υπόψη: 

α) τις διατάξεις των άρθρων 16 έως και 23 του Ν. 3229/2004 
(Α' 38) και των άρθρων 25 έως και 54 του Ν. 4002/2011 
(Α' 180), όπως αυτές συμπληρώθηκαν και τροποποιή¬ 
θηκαν με τις διατάξεις των παραγράφων 10 έως και 
26 του άρθρου 7 του Ν. 4038/2012 (Α' 14), τις διατάξεις 
των άρθρων 22 έως και 24 του Ν. 4141/2013 (Α' 81), τις 
διατάξεις του άρθρου 74 του Ν. 4170/2013 (Α' 163), τις 
διατάξεις του άρθρου 106 του Ν. 4209/2013 (Α' 253) και 
τις διατάξεις των άρθρων 34 και 35 του Ν. 4223/2013 
(Α' 287), τις διατάξεις του άρθρου 22 του Ν. 4255/2014 
(Α' 89) και τις διατάξεις του άρθρου 173 του Ν. 4261/2014 
(Α' 107), και συμπληρωματικά τις διατάξεις του Ν. 3051/ 
2002 (Α' 220) όπως ισχύει. 

β) τη με αριθμό 55906/1673/20.12.2011 (Υ.Ο.Δ.Δ. 444) 
απόφαση του Υπουργού Οικονομικών, με τίτλο «Συγκρό¬ 
τηση της Επιτροπής Εποπτείας και Ελέγχου Παιγνί- 
ων (Ε.Ε.Ε.Π.)», όπως τροποποιήθηκε και ισχύει με τη με 
αριθμό 07/590/13.09.2013 (Υ.Ο.Δ.Δ. 451), καθώς και τη με 
αριθμό ΓΔΟΠ 0000031 ΕΞ 2014 (Υ.Ο.Δ.Δ. 24) απόφαση 


του Υπουργού Οικονομικών με την οποία ανανεώθηκε 
η σύνθεση των μελών της Ε.Ε.Ε.Π. 

γ) τη με αριθμό 56660/1679/22.12.2011 (Β' 2910) κοινή 
απόφαση Υπουργών Οικονομικών - Πολιτισμού και Του¬ 
ρισμού, με τίτλο «Πιστοποίηση έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
δ) τις διατάξεις του άρθρου 92 του Ν. 4182/2013 (Α' 185), 
ε) τη με αριθμό 10/3/11.6.2012 (Β' 2066) απόφαση της 
Ε.Ε.Ε.Π., με την οποία εγκρίθηκε ο Κανονισμός Εσωτε¬ 
ρικής Λειτουργίας της Ε.Ε.Ε.Π., όπως ισχύει, 
στ) τη με αριθμό 90/2/13.1.2014 (Β' 190) απόφαση της 
Ε.Ε.Ε.Π., με την οποία τροποποιήθηκε και κωδικοποιή- 
θηκε η με αριθμό 64/3/23.7.2013 (Β' 1819) απόφαση της 
Ε.Ε.Ε.Π. με τίτλο «Κανονισμός Οργάνωσης, Λειτουργίας 
και Διάρθρωσης Υπηρεσιακών Μονάδων της Επιτροπής 
Εποπτείας και Ελέγχου Παιγνίων», όπως ισχύει, 
ζ) τον Ν. 2206/1994 (Α' 62) «Ιδρυση, οργάνωση, λειτουρ¬ 
γία, έλεγχος Καζίνων και άλλες διατάξεις», όπως ισχύει, 
η) τη με αριθμό Τ/6736/2003 (Β' 929) απόφαση του 
Υπουργού Ανάπτυξης με τίτλο «Κανονισμός Διοικητικού 
Ελέγχου και Εποπτείας της Λειτουργίας των Καζίνο», 
όπως ισχύει, η οποία στην παρούσα, στο εξής, θα απο- 
καλείται «Κανονισμός», 

θ) την ανάγκη τροποποίησης, συμπλήρωσης και εκ¬ 
συγχρονισμού του διοικητικού ελέγχου και της επο¬ 
πτείας της λειτουργίας των Καζίνο, σύμφωνα με τα 
σημερινά δεδομένα, 












ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26747 


ι) το γεγονός ότι από την απόφαση αυτή δεν προ- 
καλείται δαπάνη σε βάρος του προϋπολογισμού της 

Ε.Ε.Ε.Π, 

ια) την από 15 Ιουλίου 2014 εισήγηση του Προέδρου 
της Ε.Ε.Ε.Π. με θέμα [Τροποποίηση της με αριθμό 
Τ/6736/2003 (Β' 929) απόφασης του Υπουργού Ανάπτυ¬ 
ξης με τον τίτλο «Κανονισμός Διοικητικού Ελέγχου και 
Εποπτείας της Λειτουργίας των Καζίνο», 

ιβ) την συζήτηση που ακολούθησε, αποφασίζουμε: 

1. Με βάση τα παραπάνω εισηγούμαστε την τροπο¬ 
ποίηση της με αριθμό Τ/6736/2003 (Β' 929) απόφασης 
του Υπουργού Ανάπτυξης με τον τίτλο «Κανονισμός 
Διοικητικού Ελέγχου και Εποπτείας της Λειτουργίας 
των Καζίνο», με την προσθήκη, στο τέλος του άρθρου 
24, παραγράφου 6,ως εξής: 

«6. Ειδικότερα για τη χορήγηση Άδειας Καταλληλότη¬ 
τας τεχνικού μέσου και υλικού διεξαγωγής παιχνιδιών 
σε Καζίνο για Τράπουλες, όπως αυτές ορίζονται στην 
παράγραφο 4 του άρθρου 10 αυτού του Κανονισμού, 
υποβάλλονται: 

6.1.1. Αίτηση χορήγησης άδειας καταλληλότητας Τε¬ 
χνικού Μέσου και Υλικού για τη διεξαγωγή τυχερών 
παιγνίων για καζίνο. 

6.1.2. Δύο (2) σφραγισμένα από τον Κατασκευαστή, 
χωρίς φθορές αντίγραφα του υπό εξέταση Τεχνικού 
Μέσου και Υλικού, τα οποία θα αρχειοθετούνται από την 
Υπηρεσία, σύμφωνα με την παράγραφο 7 του άρθρου 
23 του Κανονισμού. 

6.1.3. Αντίγραφο της Αδειας Καταλληλότητας του Κα¬ 
τασκευαστή. 

6.1.4. Πληροφοριακό Δελτίο, στο οποίο περιλαμβά¬ 
νονται: 

6.4.1 ο τύπος (εμπορική ονομασία)του τεχνικού μέσου 
και υλικού. 

6.4.2 Το υλικό κατασκευής του, το οποίο είναι είτε 
πλαστικοποιημένο χαρτί με αδιάβροχη επικάλυψη 
(ρΐεείίοοοαίθά) ή πλαστικό. 

6.4.3 Τα τεχνικά χαρακτηριστικά του (διαστάσεις, βά¬ 
ρος και πάχος). 

6.4.4 Τα διακοσμητικά στοιχεία και οι απεικονίσεις και 
παραστάσεις σχεδίων που φέρει. 

6.4.5. Τα παίγνια, τα οποία μπορούν να διεξαχθούν 
με το τεχνικό μέσο και υλικό για το οποίο ζητείται η 
χορήγηση της Αδειας Καταλληλότητας. 

6.1.5. Πιστοποιητικό σειράς προτύπων 130 9000, αν 
υπάρχει. 

6.1.6. Πιστοποιητικό, (εφόσον έχει εκδοθεί), το οποίο 
να βρίσκεται σε ισχύ και από το οποίο να προκύπτει 
σαφώς ότι, για το υπό εξέταση συγκεκριμένο είδος και 
τύπο τεχνικού μέσου και υλικού διεξαγωγής παιχνιδιών 
για Καζίνο έχει χορηγηθεί άδεια καταλληλότητας από 
αρμόδια Αρχή της αλλοδαπής. 

6.1.7 Πιστοποιητικό από εξειδικευμένο Οργανισμό ή 
εργαστήριο διαπιστευμένο σύμφωνα με τα ισχύοντα 
ευρωπαϊκά ή/και διεθνή πρότυπα από την Ανώνυμη Εται¬ 
ρεία Εθνικό Σύστημα Διαπίστευσης Α.Ε (Ε.ΣΥ.Δ.) ή από 
φορείς διαπίστευσης άλλων χωρών, με τους οποίους 
η Ε.ΣΥ.Δ. Α.Ε έχει υπογράψει συμφωνία αμοιβαίας ανα¬ 
γνώρισης, ότι το υπό εξέταση τεχνικό μέσο και υλικό 
πληροί τις αντίστοιχες προδιαγραφές που ισχύουν σε 
χώρα - μέλος της Ε.Ε., της ΕΖΕΣ, του Ε.Ο.Χ. και των 
χωρών των Η.Π.Α. 


6.1.8 Σε περίπτωση που δεν υφίστανται οι προδια¬ 
γραφές του παραπάνω σημείου 6.1.7, υπεύθυνη δήλωση 
του αιτούντος Κατασκευαστή, ότι για το υπό εξέταση 
τεχνικό μέσο και υλικό δεν υφίστανται προδιαγραφές 
σε χώρα - μέλος της Ε.Ε., της ΕΖΕΣ, του Ε.Ο.Χ. και των 
χωρών των Η.Π.Α., η οποία συνοδεύεται από γραπτές 
δηλώσεις, με επιβεβαιωμένη ημερομηνία, δύο (2), του¬ 
λάχιστον, επιχειρήσεων καζίνο της Ε.Ε., της ΕΖΕΣ, του 
Ε.Ο.Χ. και των Η.Π.Α. από τις οποίες να προκύπτει ότι 
κατά την ημερομηνία υπογραφής της δήλωσης, το υπό 
εξέταση τεχνικό μέσο και υλικό χρησιμοποιείται από τις 
επιχειρήσεις αυτές. Η ημερομηνία της δήλωσης, πρέπει 
να απέχει το πολύ, τρεις (3) μήνες από την ημερομηνία 
υποβολής της αίτησης για τη χορήγηση Άδειας Κα¬ 
ταλληλότητας. 

6.1.9 Υπεύθυνη δήλωση του αιτούντος Κατασκευαστή 
ότι ουδέποτε στο παρελθόν, για το υπό εξέταση τεχνικό 
μέσο και υλικό διεξαγωγής παιχνιδιών για Καζίνο, δεν 
έχει ανακληθεί η άδεια καταλληλότητάς του (εφόσον 
του έχει χορηγηθεί από αρμόδια Αρχή της αλλοδαπής) 
σε οποιαδήποτε Χώρα. 

6.1.10 Το τέλος πεντακοσίων ΕΥΡΩ (€ 500) της περί¬ 
πτωσης ζ της παραγράφου 4 αυτού του άρθρου. 

6.2. Με την έκδοση της Αδειας Καταλληλότητας, τα 
τραπουλόχαρτα κάθε τράπουλας προκειμένου να χρη¬ 
σιμοποιηθούν στις επιχειρήσεις καζίνο πρέπει υποχρε¬ 
ωτικά: 

6.2.1. Να φέρουν, στη μία όψη τους, τυπωμένο το λο¬ 
γότυπο της επιχείρησης καζίνο στην οποία θα χρησι¬ 
μοποιηθούν. 

6.2.2. Να φέρουν, στη μία όψη τους, τυπωμένο τον 
κωδικό αριθμό καταλληλότητας της Ε.Ε.Ε.Π. και το λο¬ 
γότυπο αυτής (π.χ. Ε.Ε.Ε.Π. ΤΜΚΥ XXX). 

6.3. Με απόφαση του Πρόεδρου της Ε.Ε.Ε.Π. ορίζεται 
το μεταβατικό διάστημα, μετά το οποίο θα τεθεί σε 
εφαρμογή η διάταξη του σημείου 2.2 της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

-♦- 

Αριθμ. απόφ. 117/5/23.07.2014 (3) 

Μεταβίβαση αρμοδιοτήτων στον Πρόεδρο της Ε.Ε.Ε.Π, 
με παράλληλη άσκηση, σύμφωνα με τις διατάξεις 
της παραγράφου 8 του άρθρου 23 του Ν. 4141/2013 
(Α' 81), όπως ισχύει. 

Η ΕΠΙΤΡΟΠΗ 

ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ (Ε.Ε.Ε.Π.) 

Έχοντας υπόψη: 

α) τις διατάξεις των άρθρων 16 έως και 23 του Ν. 3229/ 
2004 (Α' 38) και των άρθρων 25 έως και 54 του Ν. 4002/ 
2011 (Α' 180), όπως αυτές συμπληρώθηκαν και τροποποι¬ 
ήθηκαν με τις διατάξεις των παραγράφων 10 έως και 
26 του άρθρου 7 του Ν. 4038/2012 (Α' 14), τις διατάξεις 
των άρθρων 22 έως και 24 του Ν. 4141/2013 (Α' 81), τις 
διατάξεις του άρθρου 74 του Ν. 4170/2013 (Α' 163), τις 
διατάξεις του άρθρου 106 του Ν. 4209/2013 (Α' 253) και 
τις διατάξεις των άρθρων 34 και 35 του Ν. 4223/2013 (Α' 
287), τις διατάξεις του άρθρου 22 του Ν. 4255/2014 (Α' 
89) και τις διατάξεις του άρθρου 173 του Ν. 4261/2014 (Α' 
107), και συμπληρωματικά τις διατάξεις του Ν. 3051/2002 
(Α' 220), όπως ισχύει. 

β) τις διατάξεις του άρθρου 92 του Ν. 4182/2013 (Α' 185), 
γ) τις διατάξεις της παραγράφου 8 του άρθρου 23 
του Ν. 4141/2013 (Α' 81), όπως ισχύει, 
δ) την υπ’ αριθμ. 55906/1673/20.12.2011 (Υ.Ο.Δ.Δ. 444) 
απόφαση του Υπουργού Οικονομικών, με τίτλο «Συγκρό¬ 
τησης της Επιτροπής Εποπτείας και Ελέγχου Παιγνί- 
ων (Ε.Ε.Ε.Π.)», όπως τροποποιήθηκε και ισχύει με τη με 
αριθμό 07/590/13.09.2013 (Υ.Ο.Δ.Δ. 451), 
ε) την υπ’ αριθμ. 56660/1679/22.12.2011 (Β' 2910) κοινή 
απόφαση Υπουργών Οικονομικών - Πολιτισμού και Του¬ 
ρισμού, με τίτλο «Πιστοποίηση έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
στ) τις διατάξεις του Ν. 2206/1994 (Α' 62) με τίτλο 
«Ίδρυση, οργάνωση,λειτουργία, έλεγχος καζίνων και 
άλλες διατάξεις», όπως ισχύει, 
ζ) την υπ’ αριθμ. 90/2/13.1.2014 (Β' 190) απόφαση της 
Ε.Ε.Ε.Π., με την οποία τροποποιήθηκε και κωδικοποιή- 
θηκε η με αριθμό 64/3/23.7.2013.(Β 1819) απόφαση της 
Ε.Ε.Ε.Π. με τίτλο «Κανονισμός Οργάνωσης, Λειτουργίας 
και Διάρθρωσης Υπηρεσιακών Μονάδων της Επιτροπής 
Εποπτείας και Ελέγχου Παιγνίων, όπως ισχύει», 
η) την υπ’ αριθμ. Τ/6736/2003 (Β' 929) απόφαση του 
Υπουργού Ανάπτυξης με τίτλο «Κανονισμός Διοικητικού 
Ελέγχου και Εποπτείας της Λειτουργίας των Καζίνο», 
όπως ισχύει, η οποία στην παρούσα, στο εξής, θα απο- 
καλείται «Κανονισμός», 

0) τη διάταξη της περίπτωσης γ της παραγράφου 3 
του άρθρου 28 του Ν. 4002/2011 (Α' 180), όπως ισχύει, 
ι) το γεγονός ότι από την απόφαση αυτή δεν προ- 
καλείται δαπάνη σε βάρος του προϋπολογισμού της 
Ε.Ε.Ε.Π., 

ια) την από 22 Ιουλίου 2014 εισήγηση του Προέδρου 
της Ε.Ε.Ε.Π. με θέμα «Μεταβίβαση αρμοδιοτήτων στον 
Πρόεδρο της Ε.Ε.Ε.Π, σύμφωνα με τις διατάξεις της 
παραγράφου 8 του άρθρου 23 του Ν. 4141/2013 (Α' 81), 
όπως ισχύει», 

ιβ) την συζήτηση που ακολούθησε, αποφασίζουμε: 

Τη μεταβίβαση αρμοδιοτήτων στον Πρόεδρο της 
Ε.Ε.Ε.Π.,με παράλληλη άσκηση, σύμφωνα με τις διατά¬ 
ξεις της παραγράφου 8 του άρθρου 23 του Ν. 4141/2013 
(Α' 81), όπως ισχύει,ως εξής: 


Α. Αρμοδιότητες των άρθρων 2 και 23 της με αριθμό 
Τ/6736/2003 (Β' 929) απόφασης του Υπουργού Ανάπτυ¬ 
ξης με τον τίτλο «Κανονισμός Διοικητικού Ελέγχου και 
Εποπτείας της Λειτουργίας των Καζίνο». 

Α1.1. Τη διαπίστωση της πληρότητας των υποβαλλό¬ 
μενων δικαιολογητικών και τη συνδρομή των νομίμων 
προϋποθέσεων για την έγκριση χορήγησης ή/και απόρ¬ 
ριψη των Αδειών Καταλληλότητας Κατασκευαστή, Προ¬ 
μηθευτή, Συντηρητή και Τεχνικών Μέσων και Υλικών δι¬ 
εξαγωγής τυχερών παιγνίων για καζίνο, σύμφωνα με τις 
παραγράφους 5 και 6 του άρθρου 23 του Κανονισμού. 

Α1.2 Την έγκριση χορήγησης, την απόρριψη ή την 
τροποποίηση των παραπάνω Αδειών Καταλληλότητας 
καθώς και του καθορισμού του τύπου και του περιεχο¬ 
μένου της, κατά περίπτωση, αίτησης για τη χορήγηση 
άδειας καταλληλότητας, σύμφωνα με τις παραγράφους 
3 και 4 του άρθρου 23 του Κανονισμού. 

Α1.3 Την ευθύνη του ελέγχου και της εποπτείας της 
τήρησης του Αναλυτικού Μητρώου των Αποφάσεων για 
την χορήγηση των παραπάνω Αδειών Καταλληλότητας 
καθώς και του Αρχείου, στο οποίο φυλάσσεται ο πλήρης 
φάκελος με τα σχετικά δικαιολογητικά τεκμηρίωσης 
που υποστηρίζει κάθε σχετική απόφαση, σύμφωνα με 
την παράγραφο 7 του άρθρου 23 του Κανονισμού. 

Α1.4 Την έγκριση ή την απόρριψη των αιτημάτων 
εσωτερικής αναδιάταξης των χώρων καζίνο, πλην των 
αναδιατάξεων που απαιτούν τροποποίηση της άδειας 
ίδρυσης, λειτουργίας και εκμετάλλευσης του καζίνο, και 
την έκδοση των σχετικών αποφάσεων, σύμφωνα με την 
παράγραφο 5 του άρθρου 2 του Κανονισμού. 

Β. Αρμοδιότητες της περίπτωσης γ της παραγράφου 
3 του άρθρου 28, καθώς και του τελευταίου εδαφίου 
της περίπτωσης β της παραγράφου 1 του άρθρου 51, 
του Ν. 4002/2011 (Α' 180), όπως ισχύει. 

Β.1.1 Τον έλεγχο και τον χαρακτηρισμό των παιγνίων, 
ως τυχερών ή μη, τα οποία διεξάγονται με ραδιοτηλε¬ 
οπτικά και κάθε είδους τηλεπικοινωνιακά μέσα και την 
έκδοση των σχετικών αποφάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

